Συντεταγμένες: 40°51′21″N 25°57′23″E﻿ / ﻿40.85583°N 25.95639°E﻿ / 40.85583; 25.95639

Ο **Κρατικός Αερολιμένας Αλεξανδρούπολης «Δημόκριτος»** (συντομογραφία IATA: **AXD**, ICAO: **LGAL**, ΥΠΑ: **ΚΑΑΛΔ**) βρίσκεται σε απόσταση 7 χλμ από το κέντρο της Αλεξανδρούπολης, πρωτεύουσας του Νομού Έβρου. Η πρόσβαση στο αεροδρόμιο, γίνεται μέσω της Ευρωπαϊκής Οδού 90 (Ε90) που συνδέει την Ελλάδα με την Τουρκία. Μελλοντικά θα υπάρχει πρόσβαση και μέσω της Εγνατίας Οδού.

Είναι ένα μέσης δυναμικότητας αεροδρόμιο, σε σχέση με τη διενέργεια πτήσεων και τη διακίνηση επιβατών. Ακολουθώντας την δυναμική ανάπτυξη της περιοχής, προβλέπεται στο μέλλον και η ραγδαία ανάπτυξη του αερολιμένα.

Ιστορικό
--------

Ο Αερολιμένας ιδρύθηκε το 1944. Το 1955 ανακηρύχθηκε «Διεθνής», ενώ το 1975 κατασκευάστηκε η υπάρχουσα υποδομή σε κτήρια και διάδρομο.

Το 1992, το αεροδρόμιο έλαβε το προσωνύμιο «Δημόκριτος», προς τιμήν του αρχαίου Ατομικού αρχαίου φιλοσόφου Δημόκριτου, που γεννήθηκε στα Άβδηρα της Θράκης και συγκεκριμένα στον Νομό Ξάνθης.

Εγκαταστάσεις - Υποδομές
------------------------

Οι νέες κτιριακές του εγκαταστάσεις μετά την επέκταση που θα ολοκληρώθηκε το 2011, καλύπτουν επιφάνεια μεγαλύτερη των 8.500 τ.μ. ενώ στη 3η φάση της ολοκλήρωσης, βρίσκεται και ο νέος Πύργος Ελέγχου του αερολιμένα.

Ο αερολιμένας διαθέτει επιβατικό αεροσταθμό, κτήριο διοικήσεως, πύργο ελέγχου καθώς και πυροσβεστικό σταθμό. Ο αερολιμένας ανήκει στην έβδομη κατηγορία πυρασφάλειας. Ο χώρος στάθμευσης των αεροσκαφών έχει χωρητικότητα τεσσάρων μεσαίου τύπου αεροσκαφών.

Αεροπορικές εταιρείες και προορισμοί
------------------------------------

| Αεροπορική Εταιρεία | Προορισμοί |
| --- | --- |
| Aegean Airlines |  | Αθήνα, Ηράκλειο, Θεσσαλονίκη, Κωνσταντινούπολη |
| Sky Express |  | Αθήνα, Σητεία (πρόγραμμα άγονων γραμμών) |
|

Απόπειρα πραξικοπήματος στην Τουρκία 2016
-----------------------------------------

Στις 11:42 της 16ης Ιουλίου 2016, ένα ελικόπτερο τύπου Black Hawk της Τουρκικής Πολεμικής Αεροπορίας έστειλε σήμα κινδύνου και ζήτησε άδεια προσγείωσης στο αεροδρόμιο από την Υπηρεσία Πολιτικής Αεροπορίας. Το ελικόπτερο προσγειώθηκε οκτώ λεπτά αργότερα, στις 11:50, και οι επιβαίνοντες του ήταν 8 στρατιωτικοί που συμμετείχαν στην απόπειρα πραξικοπήματος στην Τουρκία τη προηγούμενη μέρα. Δύο F-16 της Ελληνικής Πολεμικής Αεροπορίας παρακολούθησαν και συνόδευσαν το ελικόπτερο έως το αεροδρόμιο, ενώ οι 8 τούρκοι αξιωματικοί συνελήφθησαν από την αστυνομία, και μεταφέρθηκαν στο αστυνομικό τμήμα. Κατηγορήθηκαν για παράνομη είσοδο στην χώρα. Ακόμη, οι επτά από αυτούς, έλαβαν κατηγορίες για διάπραξη παράνομης πτήσης, ενώ ο όγδοος που ήταν ο πιλότος, κατηγορήθηκε για εκτέλεση παράνομης πτήσης. Όλοι τους αιτήθηκαν άσυλο στην Ελλάδα. Τη νύχτα της ίδιας μέρας, λίγο μετά τις 23:00, ένα ακόμη τουρκικό ελικόπτερο Black Hawk προσγειώθηκε στο αεροδρόμιο, μεταφέροντας πλήρωμα για την παραλαβή του πρώτου ελικοπτέρου. Μετά τον έλεγχο του πρώτου ελικοπτέρου, τα δύο τουρκικά ελικόπτερα επέστρεψαν στη βάση τους το πρωί της επόμενης μέρας.

Παραπομπές
----------

1. ↑  «Υπηρεσία Πολιτικής Αεροπορίας - Κρατικός Αερολιμένας Αλεξανδρούπολης «Δημόκριτος» (ΚΑΑΛΔ)». *www.ypa.gr*. Υπηρεσία Πολιτικής Αεροπορίας. Ανακτήθηκε στις 9 Μαρτίου 2018.
2. ↑  «Αεροπορική επανασύνδεση της Αλεξανδρούπολης με το Ηράκλειο Κρήτης». *Capital.gr*. 18 Απριλίου 2022. Ανακτήθηκε στις 1 Μαΐου 2022.
3. ↑  «Στα 36 εκατ. ευρώ τα οφέλη από τις 28 «άγονες» αεροπορικές γραμμές». *www.naftemporiki.gr*. 30 Σεπτεμβρίου 2016. Ανακτήθηκε στις 1 Οκτωβρίου 2016.
4. ↑  «Τουρκικό πλήρωμα στην Αλεξανδρούπολη για να πάρει πίσω το ελικόπτερο». *Πρώτο Θέμα*. 16 Ιουλίου 2016.. Ανακτήθηκε στις 01-10-2016.
5. ↑  «Στην Αλεξανδρούπολη το πλήρωμα που θα παραλάβει το τουρκικό ελικόπτερο». *Ναυτεμπορική*. 16 Ιουλίου 2016. Αρχειοθετήθηκε από το πρωτότυπο στις 2016-07-19.. Ανακτήθηκε στις 01-10-2016.

  


|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αεροδρόμια στην Ελλάδα |
| --- |
|  |
| Διεθνή | 
* Αθήνα
* Αλεξανδρούπολη
* Ζάκυνθος
* Ηράκλειο
* Θεσσαλονίκη
* Καβάλα
* Καλαμάτα
* Κέρκυρα
* Κεφαλληνία
* Κως
* Λήμνος
* Μυτιλήνη
* Ρόδος
* Σάμος
* Χανιά
 |
|  |
| Πτήσεων εσωτερικού(εξυπηρετούν καιδιεθνείς προορισμούς) | 
* Άκτιο (Πρέβεζα)
* Άραξος (Πάτρα)
* Βόλος (Νέα Αγχιάλος)
* Ιωάννινα
* Κάρπαθος
* Καστοριά
* Κύθηρα
* Μύκονος
* Πάρος
* Σαντορίνη
* Σκιάθος
* Σκύρος
* Χίος
* Σητεία
 |
|  |
| Εσωτερικού | 
* Κάλυμνος
* Κάσος
* Καστελόριζο
* Λέρος
* Σύρος
* Νάξος
* Μήλος
* Αστυπάλαια
* Ικαρία
* Κοζάνη
 |
|  |
| Στρατιωτικά | 
* Αγρίνιο
* Αμυγδαλεώνας
* Ανδραβίδα
* Ελευσίνα
* Καστέλλι Πεδιάδος
* Λαμία
* Λάρισα
* Μαριτσά Ρόδου
* Σπάρτη
* Τανάγρα
* Τατόι
* Τρίπολη
* Τυμπάκι
* Χρυσούπολη
 |
|  |
| Υπό Κατασκευή | 
* Καστέλι
 |
|  |
| Κατηργημένα | 
* Αγρίνιο
* Διεθνές Αεροδρόμιο Ελληνικού
* Επιτάλιο
* Κίσσαμος
* Μάλεμε
* Παραμυθιά
* Ρέθυμνο
* Σαγκρί
* Κατταβιά
* Κάλαθος
 |
|  |
| 
* Κατηγορία Κατηγορία
* Commons page Κοινά
 |

 |

|  |  |
| --- | --- |
| 

|  |
| --- |
| * Πύλη:Αεροπορία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* SUDOC: 15111448X

 |

 |